

ΔΙΚΗΓΟΡΙΚΟΣ ΣΥΛΛΟΓΟΣ ΛΑΡΙΣΑΣ

 Λάρισα 7 Μαρτίου 2023

**ΑΝΑΚΟΙΝΩΣΗ**

Αποχή μελών ΔΣΛ στις 8-3-2023

Το Διοικητικό Συμβούλιο του Δικηγορικού Συλλόγου Λάρισας, δηλώνοντας έμπρακτα την συμπαράστασή του στις οικογένειες των θυμάτων του τραγικού δυστυχήματος των Τεμπών , σε ελάχιστη ένδειξη πένθους, **αποφάσισε την αποχή των μελών του από τα καθήκοντά τους την Τετάρτη 8/3/2023.**

Κατά την ημέρα της αποχής θα χορηγείται άδεια από την ορισθείσα επιτροπή:

Α. Σε υποθέσεις όπου υφίσταται ζήτημα παραγραφής-προθεσμίας.

Β. Ειδικότερα, για ποινικές υποθέσεις, θα χορηγείται άδεια :

α) Όταν υπάρχουν προσωρινά κρατούμενοι και συμπληρώνεται το ανώτατο όριο κράτησης (12μηνο ή 18μηνο)

β) Στα Πλημμελήματα όταν συντρέχει περίπτωση παραγραφής, ήτοι όταν έχει συμπληρωθεί από τον χρόνο τελέσεως της πράξεως εξαετία σε α΄ βαθμό και επταετία σε β΄βαθμό.

Εξαιρούνται επίσης ρητά οι υποθέσεις μικροδιαφορών που έχουν εισαχθεί κατ’ αρθρ.486 επ. ΚΠολΔ (νέο σύστημα) καθώς και η κατάθεση προτάσεων, προσθηκών και υπομνημάτων επί προθεσμία, τα οποία κατατίθενται κανονικά χωρίς να απαιτείται άδεια.

ΤΟ ΔΙΟΙΚΗΤΙΚΟ ΣΥΜΒΟΥΛΙΟ